[{"text_idx": "#000001", "text": "Blwyddyn Newydd Dda gan Jo!"}, {"text_idx": "#000003", "text": "Galwais draw at fy nghyfeillion yn Adferiad Recovery bythefnos yn o\u0302l, i wneud fideo am ein syniadau ar gyfer deddfwriaeth iechyd meddwl newydd: byddwn yn gosod dolen iddo yn ein cyfryngau cymdeithasol maes o law (a does dim angen tanysgrifiad i Netflix!)."}, {"text_idx": "#000004", "text": "Roedd gennyf ddiddordeb hefyd mewn clywed am ymgyrch 2023 Adferiad Recovery ar yr argyfwng costau byw i\u2019w lansio yn y gwanwyn: byddaf yn sicr o ymuno a gobeithio y byddwch chwithau hefyd. Mae\u2019r ymgyrch yn dal yn y cam cynllunio ond roeddwn yn falch o ddarganfod y byddant yn cymryd ymagwedd ymarferol a phositif iawn yn hytrach na siarad am yr ochr dywyll yn unig. Does dim prinder o straeon arswydus am y broblem yma, ond beth sydd ei angen yw gwybodaeth fanwl gywir, cyngor cadarn a chydgefnogaeth fydd yn helpu pobl i oroesi\u2019r misoedd nesaf yn ddiogel ac yn iach \u2013 ac heb fynd i banig neu roi fyny ar eu llwybr i adferiad ac i well bywyd."}]